NaiveNeuron/SloPal huggingface dataset:
B. Bugár, podpredseda NR SR: (2001-11-06):
Teraz prerušujem rokovanie o tomto bode programu. návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov . Návrh zákona ste dostali pred prvým čítaním ako tlač 1039 a informáciu o prerokovaní tohto návrhu v jednotlivých výboroch máte v tlači 1039a. Za skupinu poslancov návrh zákona odôvodní pán poslanec Július Brocka. Nech sa páči, máte slovo.
Hrnčiar, Andrej, podpredseda NR SR (2017-04-06):
Pán poslanec Beblavý.
Zmajkovičová, Renáta, podpredsedníčka NR SR (2014-10-21):
Vážené kolegyne, kolegovia, ospravedlňujem sa za meškanie, verím, že bude ospravedlnené. Vážené kolegyne, kolegovia, vážená pani predsedajúca, predkladám návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Tento poslanecký návrh je v súlade s koncepciami vlády, s koncepciami rôznych programov o ozdravení výživy obyvateľstva a hlavne mládeže. A práve preto som prišla do tejto snemovne s takýmto návrhom zákona, aby sme práve v školskom prostredí, ktoré má byť edukáciou, prišli s tým, že budeme regulovať práve doplnkový predaj potravín, ktoré sa podávajú deťom a mládeži v automatoch a v bufetoch. Ochrana zdravia detí na školách je obsiahnutá v rôznych záväzných právnych predpisov a v súčasnosti má všeobecný charakter. A práve preto je veľmi dôležité riešiť túto problematiku legislatívne. Verím, kolegyne, kolegovia, v podporu tohto zákona. Zákon má podporu ústavnoprávneho výboru, zdravotníckeho výboru, dnes dopoludnia som bola na Legislatívnej rade vlády, má podporu stanoviska Legislatívnej rady vlády, čo je dôležité, ministerstva školstva a, samozrejme, aj ministerstva zdravotníctva a širokej verejnosti. A ja aj z tohto miesta chcem širokej verejnosti skutočne poďakovať za podporu. Kolegyne, kolegovia, poprosím vás o podporu tohto zákona. Pani predsedajúca, skončila som.
Pleštinská, Zita, poslankyňa NR SR (2022-04-27):
Odhlasovali sme body zo spoločnej správy a pozmeňujúci a doplňujúci návrh. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Prostredník, Ondrej, poslanec NR SR (2024-05-14):
Ďakujem, pán predsedajúci. Kolega Dostál vo svojom vystúpení hovoril aj o tom, akým významným spôsobom negatívne tento návrh zasiahne do fungovania Fondu na podporu umenia. Mňa to skutočne udivuje, že Slovenská národná strana robí takýto krok, ktorým útočí na fungujúcu kultúru na Slovensku. A nebojím sa povedať to otvorene, je to, sú to totalitné maniere. Pred chvíľočkou sme počuli, ako jeden z poslancov Slovenskej národnej strany tu rozvíjal pozitívne reminiscencie na obdobie pred ´89. rokom. Mne sa zdá, že skutočne aj tento návrh nesie stopy politického ovládnutia kultúry, pretože slobodná kultúra vo svojom vyjadrovaní, keď stvárňuje slobodu spoločnosti, je takýmito ľuďmi vnímaná ako hrozba pre ich, pre ich moc. Jeden z tých spôsobov, akým tento návrh chce negatívne zasiahnuť do fungovania Fondu na podporu umenia, je aj to, že, už to tu viackrát zaznelo, tie komisie sa fakticky stanú bábkami. Odborníci, ľudia, ktorí hodiny svojho času venujú za finančne podhodnotenú prácu hodnoteniu projektov preto, aby bol poriadok v celom tom systéme, aby to rozhodovanie skutočne bolo odborné a slobodné, sa má týmto návrhom zmeniť na nejaké politické rozhodovanie. Toto je neprípustné. S takýmto spôsobom predsa fungujú mnohé iné odvetvia. Ja môžem hovoriť o oblasti akademickej, kde tiež projekty posudzujú odborníci, venujú tomu množstvo, množstvo času a ja si neviem predstaviť, keby môj posudok niekto jednoducho znásilnil tým, že je ten projekt politicky nevhodný alebo... (Prerušenie vystúpenia časomerom.)
Grendel, Gábor, podpredseda NR SR (2020-06-04):
S faktickou poznámkou, pán poslanec Šefčík.
Baška, Jaroslav, poslanec NR SR (2018-02-09):
Ďakujem. Chcem len v odbornej rovine zareagovať na pána poslanca, keď sa pýtal, že aké ciele si vlastne plnia naše Ozbrojené sily Slovenskej republiky. Či vlastne aj tie obstarávania, ktoré sa robia, či podporujú práve plnenie týchto cieľov síl. Tak chcem povedať, že určite nákup techniky pre ozbrojené sily či podpore pre pozemné sily je naozaj veľmi dôležitý. Niečo sa nám podarilo doteraz obstarať pre vzdušné sily, či to boli vrtuľníky, časť vrtuľníkov, alebo je to Spartan, ktorý prišiel, ešte príde ďalšie lietadlo. Na ďalších sa pracuje. A naozaj pozemné sily potrebujú túto novú techniku už dlhšie obdobie. A tým najväčším z tých cieľov síl, najväčším, aj najobjemnejším, aj finančne, aj počtom vojakov, je práve mechanizovaná brigáda, ktorá veľmi potrebuje práce či už kolesové transportéry 8 x 8 alebo tzv. Light Army Vehicle 4 x 4. A celková tá mechanizovaná brigáda, ten cieľ síl, to je niekde okolo 2 500 až 3 000 vojakov plus rôzne druhy techniky. Tá brigáda to nie sú len jednotlivé vojenské útvary, ktoré majú byť prezbrojené na tieto kolesové obrnené transportéry, či je to martinský prápor, levický prápor alebo nitriansky prápor, ale sú do tých cieľov síl vkladané aj ďalšie komponenty pozemných síl. Je to aj Vojenská polícia a ďalší. Takže naozaj nie je pochýb, že ozbrojené a teda zvlášť teda pozemné sily potrebujú takúto novú modernizovanú techniku, aby mohli, to je jeden z tých najväčších cieľov síl, ktorým je mechanizovaná brigáda, aj nejakým spôsobom toto najbližšie obdobie naplniť..
Šimečka, Michal, podpredseda NR SR (2023-12-18):
Ďakujem pekne. Pani poslankyňa Gažovičová.
Zmajkovičová, Renáta, podpredsedníčka NR SR (2012-08-09):
Pán poslanec Matovič.
B. Bugár, podpredseda NR SR: (2001-09-05):
Nech sa páči. J. Slaný, poslanec: Ďakujem za slovo. Chcel by som reagovať na pána Šveca a poukázať na jednu zo zásadných otázok zamestnanosti absolventov, že to spôsobuje, či ich školy pripravujú pre trh práce na takú kvalifikáciu a na takej úrovni, aby sa potom uplatnili na trhu práce. A problém je v tom, že tie školy sa nepružne správajú a proste mechanicky dlhodobo študujú a vzdelávajú tých istých absolventov v tom istom odbore, ktorí sa potom nevedia uplatniť. Tu my musíme prijať novú filozofiu a ide hlavne o transformáciu školstva a sú modely, kde to veľmi pružne funguje a musím povedať na rovinu, tam sú hlavne, najpružnejších a najkvalitnejších absolventov vychovávajú súkromné školy, to znamená privátne školstvo a potom tie školy v tej súťaži uspejú, ktoré vychovávajú najkvalitnejších absolventov a tie školy, ktoré nevedia vychovať takých absolventov, postupne odchádzajú z trhu a zanikajú. Čiže to je najdokonalejší model školstva a postupne, či chceme, alebo nie, v priebehu budúcich rokov budeme musieť začať o tomto modeli uvažovať aj na Slovensku. Ďakujem.
Galko, Ľubomír, poslanec NR SR (2017-03-22):
Ďakujem pekne. Vážený pán predsedajúci, vážený pán minister, kolegyne, kolegovia, len pár poznámok. Pán minister, pravdepodobne vám podporíme tento návrh, aspoň také je predbežné stanovisko našej strany. Oceňujem, že plátate tie nedostatky, ktoré v tom predchádzajúcom zákone boli. A všetky tie vylepšenia, ktoré tam sú, tak sú v poriadku a stotožňujeme sa s nimi. Chcem vám ale povedať, že oveľa lepšie by bolo, keby sa to riešilo komplexne a systémovo, to znamená spolu s problémami aktívnych záloh. Dnes napríklad, keď by sa vám prihlásilo 2-tisíc ľudí, pán minister, tak nebudete vedieť ani, na akú odbornosť ich vycvičiť a že čo s nimi potom do budúcnosti robiť. Vieme to, viete to vy, viem to aj ja, že sa tých 2-tisíc ľudí neprihlási, ale keby sa to robilo spolu s tými aktívnymi zálohami, aj legislatívne, aj technicky, tak by to bolo lepšie. Čo mi v návrhu chýba, nad čím by ste mali pouvažovať, sú tí zamestnávatelia, pretože tá motivácia tých adeptov tam je, aby bola vyššia, motiváciu zamestnávateľov tam nevidím. Neviem, kam až chceme ísť ako štát v súvislosti s nejakým uvoľňovaním tých zamestnancov, ale niečo by sa tam žiadalo, aby proste aj tí zamestnávatelia boli v tomto aktívnejší. No a poslednú poznámku, čo vám chcem povedať, to už sa netýka až tak priamo toho zákona, ale toho, čo sa dialo okolo toho. Chcem vás poprosiť a požiadať, aby ste zlepšili marketing, lebo to si myslím, že bol jeden z dôvodov, prečo sa tak málo ľudí nahlásilo. Vy ste to označili, vy ste povedali, že to nebol neúspech. Ja tvrdím, že to bolo fiasko, že to bolo málo ľudí a jednoducho treba chodiť po školách, treba to otvoriť tam, kde sa dá. A ako predstaviteľ najsilnejšej opozičnej strany vám viem prisľúbiť v tomto podporu v prípade, že o túto podporu budeme požiadaní, pán minister. Ďakujem pekne. Všetko.
Puškárová, Paula, poslankyňa NR SR (2024-09-10):
Ďakujem veľmi pekne, pán predsedajúci, ja si dovolím najprv zareagovať na predre... na teda pani rečníčku. Tiež som veľmi rada, že zaznelo veľa pochvalných slov na túto novelu. Ja si myslím tiež, že v mnohých veciach sa skutočne vieme zhodnúť, či už je to zákaz mobilných telefónov, alebo niektoré iné veci, aj to, že veľmi sa oceňuje práve ten podpis memoranda a ten spoločný, spoločný konsenzus so ZMOS-om. K otázke desegregácie ja sa nepovažujem ani za nejakú odborníčku, ale obávam sa, že nie som presvedčená, že dokážeme zabezpečiť školským systémom výchovu dieťaťa do takej miery, aby sme možno niekde suplovali až rodičovskú výchovu. Ja osobne si myslím, že náš systém, a predpokladám, že sa to ani nikdy nezmení, bude vždy nastavený tak, že za tú výchovu dieťaťa preberá zodpovednosť vždy ten rodič. On bude zodpovedný za to, v akých podmienkach bude vyrastať, on bude v mnohom zodpovedný a skutočne ten štát len v niektorých, niektorých skutočne vyšpičkovaných prípadoch môže zastaviť, môže vstúpiť do tejto výchovy a prevziať plnú zodpovednosť za ďalšiu výchovu dieťaťa. Aj keď aj tam sú niektoré psychologické štúdie, ktoré uvádzajú, že proste rodina je ten základ, ktorý najlepšie dokáže vyformovať ľudského jedinca. Takže veľmi ťažko sa mi k tomu vyjadruje, ale napriek tomu si myslím, že tomu školskému systému nemôžeme dávať nejaký, nejaký monopol na výchovu, na výchovu dieťaťa a stále to právo rodiča na výchovu dieťaťa, a teraz hovorím už aj o informovanom súhlase, ale aj pri formácii dieťaťa v nejakej národnostnej škole, jednoducho musí byť zachovaný. Ďakujem.
Hrnčiar, Andrej, podpredseda NR SR (2017-02-14):
Ďakujem. Pokračujeme prvým čítaní o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z. Návrh zákona má tlač 389. Návrh na jeho pridelenie na prerokovanie výborom je v rozhodnutí č. 406. Dávam slovo poslancovi Miroslavovi Beblavému, aby návrh zákona uviedol.
Petrák, Ľubomír, poslanec NR SR (2012-05-10):
Ďakujem pekne za slovo. Vážený pán kolega Muňko, ja myslím, že ste veľmi správne poukázali na problémy, ktoré sa týkajú predovšetkým dôchodkového systému. Veľmi správne ste povedali, že aj prvý pilier priniesol, alebo reforma dôchodkového systému v prvom pilieri priniesla vážne pochybenia a že pán minister, vtedajší, Kaník vážne poškodil širokú vrstvu obyvateľov, ktorí poberali alebo dnes poberajú dôchodok do 300 eur, a urobil novú skupinu novodôchodcov, ktorí sa predovšetkým grupujú zo skupiny predčasne odídených do dôchodku, ktorých tých desať mesiacov bolo neuveriteľne výhodných, a urobil skupinu ľudí, ktorí majú nadpriemerné dôchodky. Toto obdobie sa dá charakterizovať jediným pojmom, a to je metóda pokus a omyl. A myslím si, že keď ste povedali, že niektorí kolegovia nemajú morálne právo kritizovať zmeny, ktoré pripravuje táto vládna garnitúra, tak určite sa to týka obdobia zavádzania druhého dôchodkového piliera. Ja si osobne myslím, že tak, ako sa uvádza v programovom vyhlásení vlády a predovšetkým vo vystúpeniach pána premiéra, je tu priestor na širokú spoločenskú zhodu o dôchodkovom systéme. Ja chcem vyzvať vážených kolegov z opozície, aby prestali nezmyselne hájiť nastavenie druhého piliera, tak ako je dnes nastavený, a nech otvorene povedia, že doplácame viac ako jednu miliardu eur zo štátneho rozpočtu do dôchodkového systému a doplácame tú jednu miliardu eur úplne nezmyselne. A ak obhajujete také nastavenie dôchodkového systému, ako je dnes, obhajujete len istý príjem dôchodkových správcovských spoločností. Ak ste frajeri, tak povedzte, že vytvoríte zo svojho príjmu z poslaneckých platov fond, ktorý nahradí straty z dôchodkového systému tým, ktorí si na ten dôchodok nenasporia.
Paška, Pavol, predseda NR SR (2014-05-28):
(Hlasovanie.) 137 prítomných, 78 bolo za, 59 sa zdržalo. Tieto body sme schválili.
Paška, Pavol, predseda NR SR (2012-07-03):
Pán poslanec Osuský.
Danko, Andrej, predseda NR SR (2019-03-28):
Ďakujem. Pani poslankyňa Petrík.
Laššáková, Jana, podpredsedníčka NR SR (2012-12-13):
Pán poslanec Beblavý, nech sa páči.
M. Sabolová, poslankyňa: (2002-07-04):
M. Andel, podpredseda NR SR: Ďakujem. Slovo má pán poslanec Muránsky.
B. Bugár, podpredseda NR SR: (2002-04-10):
(Hlasovanie.) Prítomných 109 poslancov, za návrh 60, proti 41, zdržali sa 4, nehlasovali 4. S poľutovaním musím konštatovať, že Národná rada sa rozhodla, že tento návrh zákona neprerokuje v druhom čítaní. Pristúpime k hlasovaniu v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 42/1992 Zb. o úprave majetkových vzťahov a vysporiadaní majetkových nárokov v družstvách v znení neskorších predpisov a o zmene a doplnení ďalších zákonov (tlač 1404). Spravodajcom je pán poslanec Klemens. Nech sa páči, môžete uviesť prvé hlasovanie. J. Klemens, poslanec: Ďakujem pekne. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. b) zákona o rokovacom poriadku Národnej rady Slovenskej republiky na tom, že nebude pokračovať v rokovaní o návrhu zákona v druhom čítaní. Prosím, nechajte hlasovať o tom.
Blaha, Ľuboš, podpredseda NR SR (2023-12-14):
Na faktické poznámky bude reagovať pani poslankyňa Natália Nash.
Pčolinský, Peter, podpredseda NR SR (2023-02-08):
Ďakujem. V rámci rozpravy ešte požiadal o slovo pán navrhovateľ. (Reakcia navrhovateľa.) V záverečnom? Čiže vyhlasujem všeobecnú rozpravu za skončenú. V záverečnom slove pán navrhovateľ, nech sa páči.
Kučerová, Viera, poslankyňa NR SR (2013-10-18):
Ďakujem. Vážená pani predsedníčka, pán minister, pani poslankyne, páni poslanci, dovoľte, aby som vás informovala o výsledku prerokovania uvedeného vládneho návrhu zákona v ústavnoprávnom výbore. Národná rada uznesením č. 749 zo 4. septembra 2013 pridelila vládny návrh na prerokovanie ústavnoprávnemu výboru, ktorý určila aj ako gestorský, a určila lehotu na jeho prerokovanie v druhom čítaní vo výbore do 32 dní odo dňa jeho pridelenia. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona ústavnoprávny výbor prerokoval a odporúčal ho Národnej rade uznesením č. 293 z 8. októbra 2013 schváliť. Z uvedeného uznesenia ústavnoprávneho výboru vyplýva osem pozmeňujúcich a doplňujúcich návrhov. Gestorský výbor odporúča o nich hlasovať spoločne, s návrhom schváliť. Ústavnoprávny výbor zároveň odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto správe. Správa ústavnoprávneho výboru o výsledku prerokovania vládneho návrhu zákona (tlač 657) bola schválená uznesením ústavnoprávneho výboru č. 331 z 15. októbra 2013. Týmto uznesením výbor zároveň mňa poveril ako spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Pani predsedajúca, prosím, otvorte rozpravu a prihlásila by som sa ako prvá.
Laššáková, Jana, podpredsedníčka NR SR (2014-12-12):
Pani poslankyňa Hufková, nech sa páči.
Sulík, Richard, predseda NR SR (2011-05-26):
Prepáčte, pán poslanec Maďarič. Poprosím kolegov, nechcete si ísť von vydiskutovať? Ďakujem. Pán poslanec Pado!
P. Hrušovský, podpredseda NR SR: (2001-11-06):
Nech sa páči, pani poslankyňa Slavkovská. E. Slavkovská, poslankyňa: Ďakujem pekne. Môj predrečník hovoril o tom, že tento zákon prináša určité, podľa mňa iba určité, zrovnoprávnenie financovania alternatívneho školstva. Zdôrazňujem to slovo „určité“ preto, že skutočne, ak si zoberieme § 5 ods. 5 písm. c) 1. bod a 2. bod, tak úplné zrovnoprávnenie to, samozrejme, nie je. Ale ohradila by som sa proti tomu, čo kolega povedal, že predtým sa cirkevné školstvo alebo neštátne školstvo sa pohybovalo kdesi na 50 – 60 % svojich reálnych potrieb na prevádzku. Pán kolega, ale takto sa pohybovalo aj štátne školstvo, nielen neštátne školstvo. Ani štátne školy nedostávali 100 % toho, čo potrebujú, ani nedostávajú a podľa tohto zákona ani nebudú dostávať, presne tak ako cirkevné a neštátne školy. Takže v tomto sa nedá povedať, že v minulosti to bolo horšie. V tomto práve tento zákon neurobil vôbec nič. A myslím si, že tu padli aj návrhy, aby sa aj toto zlepšilo. A už teda, keď ste si zobrali pod svoju ochranu cirkevné alebo neštátne školstvo, tak potom by ste snáď mohli podporiť aj to, aby bola stanovená minimálna hranica toho, čo štát je povinný dať aj na ostatné výdavky nielen na energie. Ďakujem.
Žiga, Peter, podpredseda NR SR (2024-02-09):
Na vaše vystúpenie nie je faktická poznámka, preto vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Beluský, Martin, poslanec NR SR (2019-06-26):
Ďakujem za slovo. Vážený pán predsedajúci, vážené panie poslankyne, páni poslanci, poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Martin Beluský, Milan Uhrík a Ján Kecskés predkladajú do Národnej rady Slovenskej republiky návrh ústavného zákona, ktorým sa mení a dopĺňa Ústava Slovenskej republiky v znení neskorších predpisov, a návrh zákona, ktorým sa novelizuje Trestný poriadok.. Cieľom uvedenej novely zákona je obmedziť trestnoprávnu imunitu prezidenta Slovenskej republiky výlučne na výroky prednesené počas výkonu jeho funkcie. To znamená, že za všetky ostatné trestné činy bude môcť byť trestne stíhaný. Viac uvediem v rozprave, do ktorej sa hlásim ako prvý.
Brisudová, Martina, poslankyňa NR SR (2020-07-24):
Ďakujem pekne za slovo. Vážené kolegyne, kolegovia, dnes tu už pridlho rečníme, a pritom máme pred sebou dôležité výzvy, ktoré súvisia, tak ako povedal pán minister financií, s riešením dopadov koronakrízy. Ľudia už nechcú tunelovanie zo strany bývalej vládnej garnitúry SMER-u či SNS. A neprajú si ani zametať kauzy pod koberec a ani rozkrádať eurofondy. Chcú úplne normálny život v spravodlivej krajine. Chcú pracovať a uživiť svoje rodiny, chcú mať dôchodky a tešiť sa zo zaslúženej staroby. Riešme preto reálne problémy Slovenska. Problémy tých, ktorí nám dali mandát sedieť v tomto parlamente. Nehrajte to už, páni zo SMER-u, na falošnú morálku a spravodlivosť, pretože v období vášho pôsobenia bolo dosť, ale nespravodlivosti. A mnohí by o tom vedeli hovoriť. Hlavne tí, ktorí nás teraz sledujú cez televízne obrazovky. Návrh na odvolanie predsedu vlády dali strany, ktoré sú ukážkovým príkladom tých, ktorí dôveru občanov stratili. Po takejto ceste by sme my už Slovensko nikdy viesť nechceli. Naším cieľom je Slovensko, ale bez korupcie a korupčných káuz. Ďakujem pekne za slovo. (Potlesk.)
Jarjabek, Dušan, poslanec NR SR (2014-11-10):
Ďakujem pekne za slovo, pani predsedajúca. Pán poslanec Bugár, kritizovali ste opozíciu, kritizovali ste koalíciu, vcelku vyvážene, by som povedal, na prvý pohľad. Ale netreba zabudnúť na jednu vec, vy ste boli pri tom, pán poslanec Bugár, keď sa robili v tejto republike nemravné zajacoidnosti, ktoré vy ste podporovali vtedy ako poslanec, nemravné zajacoidnosti, pán poslanec Bugár. Nemali ste žiadne výhrady voči tomu, keď sa z pacienta stal klient. Nemali ste žiadne výhrady k tomu, keď to zdravotníctvo prešlo vtedy tými takzvanými reformami. Potom ste boli vo vláde pani Radičovej, kde množstvo vecí, o ktorých ste teraz hovorili, ste mohli spraviť. Opäť ste ich nespravili. Teraz sa sem postavíte ako opozičný poslanec a začnete kritizovať čosi, o čom ste vy mohli rozhodnúť veľmi jednoducho, keď ste boli pri moci. Toto sa mi zdá z vašej strany trošku nekorektné, nehnevajte sa, a trošku pritiahnuté za vlasy. Skutočne je to tak, že keď ste v opozícii, hovoríte niečo úplne iného, ako keď ste v koalícii. Viete, a potom šibrinkujete tu kadejakými číslami ohľadne tendra, iné hovorí pán Lipšic, iné hovoríte vy, iné hovoria tuná ďalší poslanci. Tak koľko to bolo? Bolo to milión, milión šesťstotisíc, s DPH, bez DPH? Ako to je vlastne? No ste sa k tomu pripojili, hej? Tak sa nečudujte. Ja sa pýtam, aké sú tie konkrétne čísla, o ktorých sa tuná hovorí? Veď toto je obyčajné zavádzanie verejnosti, skutočne. Ak to má mať nejaký konkrétny cieľ aj pre nás, ktorí v tejto problematike nie sme doma, tak by sme chceli vedieť presné čísla. Ďakujem za pozornosť.
Mikloš, Ivan, podpredseda vlády a minister financií SR (2010-09-09):
... okrem faktúr po lehote splatnosti nebolo nič. Takže z vašich úst počúvať o tom a hádzať to na terajšiu vládu, že musí zachraňovať verejné financie, ktoré rozhadzovaním, nekompetentnou, nezodpovednou politikou ste dostali do situácie blízkej gréckej, a v oblasti verejných financií sme v situácii blízkej gréckej, o čom svedčia jasne údaje, minuloročný deficit 8 %, tohtoročný deficit blížiaci sa k 8 %, považujem za drzé a perfídne, ak vy idete vyčítať dnešnej vláde, že tieto po vás zdedené problémy musí riešiť aj zvyšovaním niektorých daní a odvodov. Ďakujem pekne. (Potlesk.)
P. Hrušovský, predseda NR SR: (2005-02-04):
(Hlasovanie.) 130 prítomných, 129 za návrh, 1 nehlasoval. Národná rada Slovenskej republiky predložený návrh zákona schválila. Budeme teraz pokračovať v rokovaní o vládnom návrhu zákona, ktorým sa mení a dopĺňa zákon č. 164/1996 Z. z. o dráhach a zmene zákona č. 455/1991 Zb. o živnostenskom podnikaní (tlač 934), ktorý prerokúvame ako tlač 934. Prosím, aby z poverenia vlády Slovenskej republiky predmetný návrh zákona uviedol a odôvodnil minister pôšt a telekomunikácií a dopravy pán Prokopovič. Ešte, pán minister, krátku chvíľku. Páni poslanci, prosím, upokojte sa. Nech sa páči, pán minister.
Muňko, Dušan, poslanec NR SR (2019-11-26):
Vážený pán podpredseda, od zavedenia druhého pilieru do 30. 9. 2018 odviedla Sociálna poisťovňa dôchodcovským správcovským spoločnostiam 7 mil. 370-tisíc po vrátení 1,1 mld. v rámci viacnásobného otvorenia. Ku koncu roku 2018 je tam stav 8 mld. 060-tisíc. Za minulý rok bolo z devätnástich fondov v strate sedemnásť. Neúspech druhého piliera spočíva v tom, že priemerná mesačná výška doživotného dôchodku, životného dôchodku je v priemere 23 euro. Dôchodok s účasťou druhého piliera v roku 2019 o 26 euro nižší ako dôchodok, ktorý vypláca Sociálna poisťovňa... (Prerušenie vystúpenia predsedajúcim.)
Kollár, Boris, predseda NR SR (2020-05-20):
Tak nám pán minister dorazil. Poprosím podpredsedu vlády a ministra hospodárstva Slovenskej republiky Richarda Sulíka, aby návrh vlády odôvodnil. Nech sa páči, pán minister, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. , tlač 111.)
Šípošová, Janka, poslankyňa NR SR (2014-09-18):
Ďakujem. Ani nie doplňujúcu, ale tú istú. Kedy ich rozdelí, je otázka. A možno taká poznámka, aj keď, prepáčte, pán minister, rada vás vidím, ale radšej by som ministra Kaliňáka, pretože ja som jedenásť rokov bola členkou tej rady pre prevenciu kriminality a vždy boli problémy s projektmi. Ale toto sa ešte nestalo nikdy, že koncom septembra neboli rozdelené. Možnože treba rozmýšľať o inom spôsobe, ale asi to bude otázka naozaj alebo práca, ktorú by som požadovala potom od pána ministra, takže to len na dôvažok. Asi neviete odpoveď, že kedy to bude.
Kolíková, Mária, poslankyňa NR SR (2022-09-28):
No mrzí ma, že tu nie je Igor Matovič, tak si to nemôžeme povedať na priamo, ale aspoň na záznam. Stále sa opakuje veto dokola a veľmi ťažko sa to počúva, pretože je zrejmé, že práve tento inštitút v koaličnej zmluve bol niekoľkokrát ignorovaný, nerešpektovaný, osobitne pri neustálom predkladaní daní na vládu a podmieňovania tým zvyšovania platov učiteľov, takže je zrejmé, že napriek tomu, že koaličný partner mal s niečím problém, nebolo to rešpektované. A čo sa týka samotného toho tzv. rodinného balíčka, tak sám Igor Matovič povedal, že to rešpektovať nebude, a, bohužiaľ, aj v minulosti sa ukázalo, že aj keď koaličný partner SaS veľmi, by som povedala, s rešpektom pristupoval k návrhom, s ktorými nesúhlasil, tak nakoniec to bolo zneužité a bol to príklad, či už to bola očkovacia lotéria, alebo, alebo sprostredkovateľský bonus, kde bola nejaká dohoda, a potom jednoducho to dopadlo inak. A potom už si dovolím iba k dvom veciam. Neviem počúvať, že minister si vyberá sudcov. Nevyberá si, nevyberal si. Takéto oprávnenie nemá. To je iba jeden z príkladov hrubých klamstiev, s ktorými sú potom na to napájané ďalšie, a potom takéto spojené hlúposti. A posledný bod. Veľmi ma mrzí, že sa stále tu rozpráva o vete, ale to, že tu máme zákony a ústavy a tie treba rešpektovať, tak to, si myslím, že je kľúčové pre každého. Ďakujem.
Danko, Andrej, podpredseda NR SR (2023-11-16):
Pán poslanec...
Pčolinský, Peter, podpredseda NR SR (2022-10-25):
To je možné. Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňa zákon č. 563/2009 Z. z. o správe daní, takzvaný daňový poriadok, a o zmene a doplnení niektorých zákonov v znení neskorších predpisov. Návrh by mal uviesť minister financií Igor Matovič, ktorého nevidím v sále. Tento bod prepadáva. Pristúpime k rokovaniu o návrhu poslanca Martina Čepčeka na odvolanie poslankyne Jany Bittó Cigánikovej z funkcie predsedníčky Výboru Národnej rady Slovenskej republiky pre zdravotníctvo. Návrh má tlač 1219. Prosím teraz pána poslanca Martina Čepčeka, aby návrh uviedol. (Rokovanie o návrhu poslanca Národnej rady Slovenskej republiky Martina Čepčeka na odvolanie poslankyne Jany Bittó Cigánikovej z funkcie predsedníčky Výboru Národnej rady Slovenskej republiky pre zdravotníctvo , tlač 1219.)
Galko, Ľubomír, minister obrany SR (2011-09-14):
Ďakujem pekne. Vážený pán predsedajúci, vážené dámy poslankyne, vážení páni poslanci, vážená pani ministerka, páni ministri, rád by som sa vyjadril k dnešnej téme, k odvolávaniu predsedníčky vlády Ivety Radičovej čiastočne ako podpredseda SaS, čiastočne ako minister obrany za všetkých našich štyroch ministrov za stranu Sloboda a Solidarita vo vláde Ivety Radičovej a čiastočne sám za svoju osobu. Myslím, že mňa asi sotva bude niekto podozrievať z nejakého nekritického obdivu alebo servilnosti k pani premiérke. Po prvé obaja sme si museli niekoľko prvých mesiacov na seba zvyknúť, to je asi všetkým známe. Po druhé každý, kto ma pozná, vie, že keď som presvedčený, že mám pravdu, obhajujem ju s rovnakým zápalom a rovnako razantne tak pred opozičnými, ako aj koaličnými poslancami, a rovnako tak pred členmi vlády, ako aj pred vlastnou premiérkou. Dovolím si uviesť zopár porovnaní, otázok a možno takých zamyslení, prečo zastávam názor, že základom je, pokiaľ chcem niekoho kritizovať, tak sa pozerám v prvom rade na seba. Pokiaľ chcem niekoho odvolávať, niet lepšej príležitosti vlastnej sebareflexie, skôr ako k tomuto návrhu pristúpim, ak som ja jeho pozíciu zastával v minulosti. Dámy a páni, poslanci a poslankyne zo strany SMER, aspoň niektorí z nich, alebo niektorí z vás túto možnosť máte, ste starí politickí harcovníci, viacerí ste pôsobili vo vrcholných funkciách, či už v exekutíve, alebo v parlamente. Tak sa pozrime na to, kto to vlastne navrhuje a ako zdôvodňuje odvolanie predsedníčky vlády Slovenskej republiky. Roky tvrdého populizmu vlády Roberta Fica otrávili našu spoločnosť tak, že liečba určite nebude jednoduchá a nebude rýchla. Ja som presvedčený, že súčasná vláda má recept na jej vyliečenie a je tým najlepším riešením v súčasnosti, ktoré máme. Vážené panie poslankyne, vážení páni poslanci, kto to tu hovorí o nedôvere? Dovoľte, aby som vám niečo zacitoval. Dnes tu bolo toho citovaného viac. „Nikdy si nesadnem do parlamentu ako opozičný poslanec. Človek by mal po tom, ako skončí vládnutie a ľudia mu nedajú druhýkrát dôveru, mal by povedať, ďakujem pekne a mal by odísť z politiky.“ (Reakcie z pléna.) Viete, kto to povedal? (Reakcie z pléna. Prerušenie vystúpenia predsedajúcim.)
Pado, Martin, poslanec NR SR (2010-10-13):
Ďakujem pekne za slovo, pán predsedajúci. Pani poslankyňa Vaľová, vy ste na začiatku povedali, že sa hlásite k stanovisku českej vlády, čo sa týka dôchodkového zabezpečenia 2. piliera. No škoda, že ste sa k tým stanoviskám českej vlády nehlásili aj pri iných príležitostiach, hlavne v čase, keď ste vládli. To by sme dnes neboli v takom marazme, v akom, bohužiaľ, sme. A veľká škoda je, že niektoré veci beriete až vtedy, keď už problém rieši niekto iný. Ak by ste boli problém s valorizáciou dôchodkov riešili tak, ako to hovorila aj teraz predrečníčka, mali by sme problém valorizácie už dávno vyriešený a nemuseli by sme sa o ňom tu rozprávať dnes. Ďakujem pekne.
Žitňanská, Jana, poslankyňa NR SR (2023-02-10):
Kolegyne, kolegovia, najbližší termín hlasovania bude aj termínom hlasovania o tomto návrhu. Ďakujem pekne.
Kresák, Peter, poslanec NR SR (2017-05-10):
Ďakujem pekne. Teraz dajte, prosím, hlasovať o bode 7 pozmeňujúceho návrhu pána kolegu poslanca Baránika.
Pellegrini, Peter, predseda NR SR (2015-11-26):
Ďakujem pekne. Dávam slovo pánovi poslancovi Radošovskému, ktorého určil navrhnutý gestorský výbor pre pôdohospodárstvo a životné prostredie.
Baška, Jaroslav, poslanec NR SR (2020-11-04):
Ďakujem za slovo. Vážený pán kolega, ja som tiež podobne ako ty niekoľkonásobný darca krvi a aj Trenčianska župa pravidelne robí odbery tejto krvi, kde pozývame mobilnú transfúznu jednotku ku nám na župu, a vždy je tam veľa ľudí, ktorí chcú darovať túto krv. Bohužiaľ, v súčasnosti táto situácia to neumožňuje, a keďže som aj ja PCR negatívny, tak pôjdem teraz najbližšie dni darovať krv zas do nemocnice v Považskej Bystrici, kde už niekoľkokrát nás vyzývali, aby sme tento nádherný čin prišli urobiť, a chcem povedať a podotknúť a podčiarknuť aj slová mojich predchodcov, predrečníkov, ktorí povedali, že nezáleží, či je tá krv opozičná alebo koaličného politika, ale že tá krv zachraňuje naozaj životy a zdravie obyvateľov Slovenska. A poznám aj ja niektoré firmy, ktoré napríklad to majú v kolektívnych zmluvách, napríklad Continental v Púchove, že keď ide darovať krv, tak, samozrejme, má deň voľna, ale nie všade je to takto platné a som veľmi rád, že takýmto spôsobom budeme môcť zakotviť aj do vyššej zákonnej normy, čiže do zákonníka, do Zákonníka práce, pretože naozaj tí ľudia, ktorí robia aj na 4 smeny, robia 12-hodinovky a tak ďalej, tak nemôžu potom sa vrátiť po darovaní krvi do práce a plnohodnotne túto prácu vykonávať. Takže chcem nejakým spôsobom všetkých vyzvať v tejto Národnej rade Slovenskej republiky, aby podporili túto novelu zákona, Zákonníka práce. Ďakujem pekne.
Laurenčík, Milan, podpredseda NR SR (2020-07-23):
Pani poslankyňa Martina Brisudová.
Hrnčiar, Andrej, podpredseda NR SR (2018-05-25):
Reakcia na faktické, pán poslanec Mazurek.
Mesterová, Zuzana, poslankyňa NR SR (2024-01-23):
Ďakujem pekne za slovo, pán predsedajúci. Ja by som chcela ešte vyzdvihnúť tú časť rozpravy pána predrečníka, v ktorom veľmi trefne upozornil na to, že táto vláda týmito všetkými skrátenými legislatívnymi konaniami, a týmto zvlášť, ignoruje práva viac ako štyroch miliónov ľudí. Normálne zneužili demokratické voľby na to, aby sa dostali k moci a keď už sú tam, tak ignorujú tých, ktorí im tú moc zverili a správu štátu zverili, teda aj svojich voličov, nielen voličov opozície. A oni na zachovanie seba, na ochranu svojich ľudí naozaj sú schopní odignorovať kohokoľvek v tejto krajine a to už je tak priehľadné, že už to tu vlastne všetci vidíme. Len už toto budú musieť zrejme asi nejak vydržať, pán Susko sa nám radšej chrbtom otočí, aby už na nás ani nepozeral. No ja keby som bola pánom Suskom, ja by som sa veľmi hanbila za to, čo predkladám do Národnej rady a poviem tak, že asi by som ani dobre nespala, ak by som mala tú odbornú výbavu a intelektuálnu výbavu ako on, vzhľadom na svoju odbornú minulosť a kapacitu má. Lebo on veľmi dobre musí vedieť, že týmto zákonom, až sa dostane do praxe, ohrozuje nielen štyri milióny ľudí, on ohrozuje aj svoju rodinu. Lebo tak ako tu už zaznelo, nikto nevie, keď ide po ulici, kto to je. Neviem, či cetlíky budete lepiť svojim rodinným príslušníkom aj vašim ľuďom, že pozor, toto sú naši ľudia, tak tých nevykrádajte, alebo nelúpte, neolúpte ich na ulici. Lenže to môže byť taká dvojsečná zbraň, lebo aj druhá strana, keď to niektorí uvidia, tak neviem, no. Ja neviem, či vonku ich nebudete púšťať, alebo odídete z tejto krajiny, neviem, čo sa stane. Je to tak absurdné, že to... už si niekedy pripadám jak Alenka v ríši divov, keď sa tu na to pozerám. A ako sa pozerám na pána ministra, asi mu to nie je veľmi príjemné. Len, bohužiaľ, asi, asi nemôže inak konať. Možno... (Prerušenie vystúpenia časomerom.)
Liba, Peter, poslanec NR SR (2021-03-16):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2013-10-23):
S reakciou na faktické poznámky pán poslanec Poliačik.
Nehézová, Jana, poslankyňa NR SR (2017-02-07):
Ďakujem. V rozprave vystúpilo deväť poslancov a nebol podaný žiadny procedurálny návrh. Preto prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mikuš, Jozef, poslanec NR SR (2013-12-11):
Ďakujem pekne kolegom za faktické. Skúsim odpovedať po rade. Pán kolega Daniš, to svetielko znižovania deficitu vidím v udržateľnosti verejných financií. Štát svojimi investíciami nikdy nezabezpečí už, chvalabohu, v parlamentnej demokracii ani v diktatúre udržateľnosť financií. Samozrejme, cesty a všetky tie veci, ktoré ste spomínali, tie investície sú pozitívne, lebo treba vyčerpať eurofondy. Doprava má veľmi dobré možnosti na čerpanie eurofondov, ale ak ste dobre počúvali a ak si pozriete rozpočet, tak som hovoril, že má znížený rozpočet v kapitole o 8 %, pri letiskách je to na 10 %. To spôsobuje, samozrejme, zníženie deficitu jednorazovo. O tom sa tu aj hovorí často. Aj Rada pre rozpočtovú zodpovednosť hovorí, áno, týmito jednorazovými krokmi my môžeme znížiť ten deficit. Ale trvalo udržateľné zdravé verejné financie to nezabezpečí. A tu som hovoril o tom svetielku. Štátny rozpočet je natoľko málo flexibilný pri súčasnom stave, ak sa neurobia reformy, že vlastne nebude možnosť znížiť ani len ten deficit, ktorý je teraz na nule, nehovoriac o tom, čo bude ďalej. A, pán kolega Duchoň, samozrejme, môžeme hovoriť o tom a dívať sa na to z rôznych uhlov pohľadu, ale dôležitý je fakt, vláda v roku 2002 preberala štát 8 % deficit, odovzdávala 2006 ho 3 % a celkové zadlženie bolo 27 %. Prišla nová vláda, preberala štát pod 3 % deficitu, odovzdávala ho štátu o štyri roky 8 % so zadlženosťou celkovou 47 %. To sú fakty, všetko ostatné je len uhol pohľadu.
Bugár, Béla, podpredseda NR SR (2019-05-13):
Ďakujem. Otváram všeobecnú rozpravu. Pýtam sa, či sa hlási niekto ústne do rozpravy? Nie. Vyhlasujem rozpravu za skončenú a prerušujem rokovanie o tomto bode programu. Ďakujem vám pekne. Teraz pristúpime k prvému čítaniu o návrhu poslancov Bélu Bugára, Tibora Bastrnáka, Eleméra Jakaba a Ladislava Balódiho na vydanie zákona o príspevku za zásluhy v športovej oblasti (tlač 1371). Dávam teraz slovo jednému z navrhovateľov pánovi poslancovi Bastrnákovi, nech sa páči. (Rokovanie o návrhu poslancov Národnej rady Slovenskej republiky Bélu Bugára, Tibora Bastrnáka, Eleméra Jakaba a Ladislava Balódiho na vydanie zákona o príspevku za zásluhy v športovej oblasti , tlač 1371.)
Náhlik, Peter, poslanec NR SR (2017-03-29):
Dajte, prosím, hlasovať o návrhu zákona ako celku s odporúčaním gestorského výboru schváliť.
Solymos, László, poslanec NR SR (2011-06-30):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 odsek 3 písmena c) zákona o rokovacom poriadku prerokovať predložený návrh zákona v druhom čítaní.
Krajčí, Marek, poslanec NR SR (2018-06-13):
Ďakujem pekne. Ja som na jednej strane veľmi rád, že sme tu otvorili problematiku sestier. Sestry sú naozaj nesmierne dôležité v zdravotníctve, kvôli tomu nám v podstate teraz naozaj začínajú kolabovať niektoré oddelenia, lebo ich tam nemáme dostatok. Tento pozmeňovací návrh podľa mňa nevykopával žiadnu vojnovú sekeru, ja by som bol fakt veľmi rád, keby sa nám podarilo možno aj teraz tu na pôde parlamentu nájsť zmierlivú reč. V podstate tu sa absolútne nespochybňuje a dokonca ani ten termín praktická sestra. Tu sa len zavádza pojem registrovaná sestra a je to len následkom odporúčania Európskej federácie sestier, ktorá definuje štyri skupiny zdravotných profesionálov v ošetrovateľskej praxi. A potom v podstate, áno, riešime tu problém s odmeňovaním sestier. Ja si myslím, že ja sa trošku snažím vcítiť do ich situácie, lekári si zvýšili tie platy a potom ony, keď tiež chceli zvýšiť platy, a podľa mňa úplne oprávnene, ony teraz odchádzajú naozaj do zahraničia a my ich máme nedostatok, tak, skrátka, lekári si zatiahli cez Ústavný súd ručnú brzdu a zvýšenie platov ich, skrátka, zakázali. Tak máme tu naozaj potom problém v tom, že sa niekto cíti veľmi nepríjemne a bojuje za svoje práva a fakt by som bol rád, keby sme boli v tomto zmysle múdri a snažili sa riešiť podstatu problému a neobviňovali sa tu. Aj ja som mal s nimi rokovanie a ja musím povedať, že to rokovanie bolo veľmi ústretové a že treba naozaj obnoviť kvalitné rokovanie aj s komorou sestier, hľadať najlepšie pre pacienta. A preto verím, že bavme sa ďalej o ohodnocovaní sestier, to je naozaj nízke, my sme tu preto takto... (Prerušenie vystúpenia časomerom.)
Horváth, Zoltán, poslanec NR SR (2010-07-08):
Sľubujem. (Potlesk.)
Jurinová, Erika, poslankyňa NR SR (2016-09-14):
Ďakujem pekne. Ochrana slabších je podľa mňa jedna z veľmi dôležitých tém, na ktorú sa častokrát zabúda. Toto, čo robíme, je v predkladanom zákone, je možnože malá odrobinka, ako sa, ako dokážeme zlepšiť prostredie pre rodiny, ktoré sú jednočlenné, alebo teda matka starajúca sa o dieťa. Ospravedlňujem sa zo zadychčania. (Povedané so smiechom.) Je to naozaj možnože len kvapka v mori, ale uvedomte si aj tie príbehy, ktoré čítala kolegyňa, tie matky sú často závislé možno na dvadsiatich eurách, aby dokázali prežiť z jedného mesiaca na druhý. Nevraviac o tom, že druhý rodič, ktorý, ktorý teda nepožíva tú starosť o úplnú starostlivosť o dieťa, má úplne voľný život. Nevravím, že mu neni ľúto, že dieťa nemá pri sebe, ale proste má svet. Preňho ten svet má úplne inú dimenziu. Na matke alebo na tom rodičovi, ktorý má starostlivosť, je všetko. Postarať sa o dieťa, či má zabezpečené jedlo, oblečenie, či je pripravené do školy, do škôlky, proste prežíva aj jeho citový svet, všetko a to, že sudca mu prisúdi alebo dá povinnosť druhému rodičovi platiť 27..., 20 eur mesačne, je fakt smiešne a na zamyslenie. Toto opatrenie nestojí štátny rozpočet ani halier, nič. Tak prosím vás, aspoň, aspoň buďte naozaj takí džentlmeni a pomôžte osamelým matkám. Ďakujem.
Adamčík, Eduard, poslanec NR SR (2019-10-15):
Ďakujem za slovo, pán predsedajúci. V rozprave nevystúpil žiadny poslanec a nebol podaný žiadny pozmeňujúci návrh. Pán predsedajúci, budeme preto hlasovať o bodoch spoločnej správy č. 1 a 2 spoločne s návrhom gestorského výboru schváliť.
Galko, Ľubomír, poslanec NR SR (2014-11-08):
Ďakujem pekne. Zareagujem na dvoch rečníkov. Pán kolega Martvoň, vy čo ste tam robili v tom bare o tretej alebo do štvrtej? (Smiech v pléne.) By som na vás nepovedal. Som sa dozvedel, že ste obšťastnili neviem koľko žien, teraz budeme chodiť o tretej, o štvrtej do baru? No dobre, Glváč tu nie je, ale to je jeho problém, že on tu nie je, mal tu byť, keby tu bol, tak by mohol reagovať. Ale na druhej strane vám uznávam, ja som si prehral to video a je pravda, že ten váš vagabund a ten ancikrist želal smrť len tej dospelej maminke a ja neviem, tomu svojmu nepriateľovi a naozaj nie skutočne tým deťom, čiže tuto som sa pomýlil, ale to, že to bolo nechutné a zvrátené, na tom trvám. Pán kolega Šuca, no ono je to tak, že viete, ja viem, že vy by ste sa ma strašne radi zbavili tu, ale a kto vám to tu bude vykrikovať potom? Však tu Hlina ostane posledný sám. Kto vám tie zlodejiny tu bude popisovať a kto vám bude o nich rozprávať? Viem, že by ste boli veľmi radi, keby ste sa ma zbavili. Ale takú radosť vám neurobím. Viete, ja vám gratulujem k tomu, čo ste povedali, a dúfam, že si to voliči zapamätajú, vy ste diskusiu o okrádaní chorých ľudí, o parazitovaní na tom najcennejšom, čo ľudia majú, na ich zdraví, ste označili za hlúpu. Za nehodnú. Chcem povedať, pán kolega Šuca, že trvám na tom, čo som povedal, každý jeden nominant strany SMER by sa mal hanbiť a každý jeden nominant strany SMER by mal odstúpiť z kandidátky za to, čo ste slovenskému zdravotníctvu vy a vaši nominanti urobili. Ďakujem pekne.
P. Hrušovský, predseda NR SR: (2004-10-26):
(Hlasovanie.) 137 prítomných, 18 za, 57 proti, 61 sa zdržalo, 1 nehlasoval. Bod 3 zo spoločnej správy sme neschválili. V. Ondrejka, poslanec: Pán predseda, dajte hlasovať o bode 4 s návrhom neschváliť ho.
Glváč, Martin, podpredseda NR SR (2019-03-26):
Pani poslankyňa Zemanová.
Poliačik, Martin, poslanec NR SR (2013-09-18):
Pán podpredseda... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-01-31):
S reakciou na faktické poznámky pán poslanec Kadúc.
Goga, Pavol, poslanec NR SR (2018-06-14):
Ďakujem. Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených v IV. časti spoločnej správy o bodoch 1 až 10 hlasovať spoločne s odporúčaním ich schváliť. Pán predsedajúci, dajte hlasovať o návrhoch uvedených v bodoch 1 až 10 vo IV. časti spoločnej správy spoločne s odporúčaním gestorského výboru ich schváliť.
Viskupič, Jozef, poslanec NR SR (2013-06-04):
Ďakujem. Áno, ja som tu troška dlhšie, čiže som zažil aj tú predchádzajúcu vládu, ale pre mňa bolo tiež na začiatku šokom, keď som, keď sme tu predkladali nejaké naše návrhy zákonov a dostal som od jedného vtedy vládneho poslanca také poslanecké poza uši, že čo to robíme, veď vládny poslanec má sedieť v parlamentnej lavici s vyloženými nohami a čakať na to, čo prinesie vláda. Toľko k tej výhrade, možno roboty, možno k tomu, ako sa vládna, súčasná vládna strana stavia k diskusii. Druhé – v rámci tejto rozpravy som dostal od pána kolega Číža taký, takú knižku o parlamentarizme, kde ma upozornil na jednu stať, že teda existujú tzv. pracovné parlamenty a parlamenty prejavov. Ten náš má teda za, za parlament prejavov, kde nemá ako keby vznikať na kolbišti názorov nejaký názorový, názorový kompromis, ale že sem už prichádzame s pripravenými prejavmi, názor je dávno niekde v pozadí uzatvorený, hej, a nachádzame sa teda v parlamente prejavov. Ja mám ale skôr dojem, že tak ako správne hovoríš, a ja som bol ten extrémista, ktorý chcel predložiť návrh zákona, že aby sme hlasovali, alebo chceli sme viacerí predložiť, aby sme hlasovali po každom bode. Môžem privítať toto, že je to kompromis, a keby sa nad tým skutočne chceli zaoberať poslanci a neboli by v parlamente prejavov, ale pracovnom, tak by sme sa na niečom takomto mohli dohodnúť. Som skeptický, pretože ja by som tento parlament nazval možno aj nie parlamentom prejavov, ale zneužívaním, zneužívanie parlamentu a parlamentného pléna ako marketingového nástroja. Toto plénum je často zneužívané iba ako marketingový nástroj a to je škoda. Ďakujem.
Blanár, Juraj, podpredseda NR SR (2022-09-30):
To bol jediný písomne prihlásený do rozpravy. Dávam možnosť ústne sa prihlásiť do rozpravy. Konštatujem, že... (Reakcia z pléna.) Prosím? Nevidel som vás, ale chcete? (Reakcia z pléna.) Napriek tomu to umožním, aj keď som dával možnosť prihlásiť sa do rozpravy ústne, ale... Uzatváram možnosť prihlásiť do rozpravy ústne, aby som toto uzavrel, a s faktickou poznámkou pán poslanec Šíbl na pána poslanca Kuffu. Musíte sa ale zapnúť. (Reakcia z pléna.) Nevadí, stane sa. Tak nech sa... Tak. A už počkajte, môžete hovoriť.
Herák, Ján, poslanec NR SR (2020-09-23):
Ďakujem pekne. Pán poslanec Podmanický, ja som síce nový poslanec a rozhodne nemám toľko skúseností ako vy a ja vás aj považujem za veľmi, za veľmi inteligentného poslanca, ktorý má určite bohaté dlhoročné skúsenosti. Ale zamýšľam sa nad tým, že prečo teda oslovujete nás ako teda poslancov koalície, jednak nás ako za stranu OĽANO, alebo ste sa zmienili, že aby sme sa slobodne rozhodli, aby sme podporili tento návrh, dokonca ste sa zmienili o tom, že v názve máme nezávislé osobnosti. Len to mi trošku príde z vašej strany, pri všetkej úcte, nechcem sa vás dotknúť, ale také farizejstvo, také citové vydieranie, podporte nás! A ja sa len pýtam, prečo ste to vy nenavrhli, tento váš návrh, za vašej vlády. Však vy ste sám povedali, však vy ste viedli rokovania, zmienili ste sa o tom, vy sám ste, a teda všetci vieme, že ste boli roky pri bačovaní. Mali ste tú možnosť naozaj tento návrh predniesť. Ale nerád by som sa oháňal vetami, že máme v názve nezávislé osobnosti. A čo vás chcem ubezpečiť, nám nikto nedrží skutočne ruky, my ich nemáme zviazané. Nikto nás nešikanuje ani v strane, klube. Čiže my sa určite rozhodneme slobodne. A zhodou okolností túto tému veľmi intenzívne a zodpovedne riešime na klube a aj sa zodpovedne k tomu postavíme pre záujem občanov. Ale opakujem, neoháňajme sa nejakým citovým vydieraním, že ako keby sme my poslanci teraz mali zviazané ruky a nemohli sa slobodne rozhodnúť, či to podporíme, alebo nepodporíme. Ďakujem pekne.
Krajcer, Daniel, minister kultúry SR (2011-09-07):
Pán predseda, ďakujem opätovne za slovo. Dámy a páni, dovolím si vám predložiť návrh zákona o povinných deponátoch periodických publikácií, neperiodických publikácií a slovenských audiovizuálnych diel, ktorého predmetom je úprava povinnosti vydavateľov týchto publikácií, ako aj vydavateľov rozmnoženín slovenských audiovizuálnych diel, a to konkrétne povinnosti odovzdať deponát, určenej právnickej osobe. Určenými právnickými osobami sú v prípade periodických a neperiodických publikácií vybrané knižnice a Jazykovedný ústav Ľudovíta Štúra Slovenskej akadémie vied. V prípade rozmnoženín a slovenských audiovizuálnych diel je určenou právnickou osobou Slovenský filmový ústav. Cieľom navrhovanej úpravy je zabezpečiť, aby bol povinný deponát odovzdávaný len za účelom plnenia jeho primárnej funkcie, na základe ktorej bol vlastne ustanovený. Povinný deponát ako súčasť kultúrneho dedičstva Slovenskej republiky je určený iba na archivačné, dokumentačné a výskumné účely, a preto je povinnosťou určených právnických osôb, ktorým sa odovzdáva, jeho evidovanie a trvalé uchovávanie. Tento zmysel bol jednoducho v predchádzajúcich obdobiach posunutý niekde inde a nebol v súlade s tým základným účelom. Vzhľadom na poslanie a funkciu povinného deponátu je jeho odovzdávanie v podmienkach Slovenskej republiky podľa v súčasnosti platného zákona neodôvodnené a v rozpore s praxou v ostatných krajinách. Predložený návrh zákona tento nesúlad jednoducho upravuje. Do istej miery ide aj o to, aby sa nestávali také absurdnosti, ako je napr. to, že povinné výtlačky v podobe detských leporel a maľovaniek prichádzali do knižnice Národnej rady Slovenskej republiky. Pán predseda, ďakujem za slovo.
Ďuriš Nicholsonová, Lucia, podpredsedníčka NR SR (2016-10-21):
Ďalším prihlásený do rozpravy je pán poslanec Boris Kollár, nech sa páči.
Laššáková, Jana, podpredsedníčka NR SR (2012-07-03):
Pani podpredsedníčka, zaujmite miesto pre navrhovateľov. A dávam teraz slovo spravodajkyni, ktorú určil navrhnutý gestorský výbor pre hospodárske záležitosti, poslankyni Helene Mezenskej. Nech sa páči, pani spravodajkyňa, máte slovo.